IMISLab/GreekWikipedia huggingface dataset:
Πωλίνα Ζερεμπτσόβα

H Πωλίνα Βίκτοροβνα Ζερεμπτσόβα (ρωσ. Полина Викторовна Жеребцова), γεννήθηκε στις 20 Μαρτίου 1985 – στην πρωτεύουσα της Τσετσενίας, Γκρόζνι, της τότε ΕΣΣΔ. Είναι συγγραφέας και ποιήτρια. Στη γραφίδα της ανήκουν τα Ημερολόγια και τα Διηγήματα της Τσετσενίας, τα οποία έχουν μεταφραστεί σε πολλές ξένες γλώσσες.

 H Πωλίνα Βίκτοροβνα Ζερεμπτσόβα, γεννήθηκε στις 20 Μαρτίου 1985 στην πρωτεύουσα της Τσετσενίας, Γκρόζνι, της τότε ΕΣΣΔ. Η ίδια θεωρεί τον εαυτό της κοσμοπολίτη, αφού έλκει την καταγωγή της από διάφορες εθνικότητες. Το συγγραφικό της έργο ανήκει στη σχολή της ιστορικής τεκμηρίωσης. Έχει τιμηθεί με το βραβείο "Γιάνους Κορτσάκ", ήταν στη μικρή λίστα του βραβείου "Αντρέι Σάχαροφ" για "τη δημοσιογραφία ως γενναιότητα". Το 1994 η Πωλίνα ξεκίνησε να γράφει τα ημερολόγιά της, στα οποία κατέγραφε όλα όσα συνέβαιναν γύρω της. Τα Ημερολόγια καλύπτουν την παιδική της ηλικία, την εφηβεία και τη νεότητα, κατά τη διάρκεια των οποίων έγιναν οι τρεις πόλεμοι της Τσετσενίας. Το 2004 ολοκλήρωσε τη συγγραφή του Ημερολογίου της Τσετσενίας. Ήταν μόλις 19 ετών. Την 21η Οκτωβρίου τραυματίστηκε από θραύσματα βολών πυροβολικού στην Κεντρική Αγορά του Γκρόζνι. Το 2002 ξεκίνησε να εργάζεται ως δημοσιογράφος. Το 2003 – 2004 φοίτησε στη Σχολή Ανταποκριτών. Το 2013 ζήτησε και έλαβε πολιτικό άσυλο στη Φινλανδία. 2011 — "Το ημερολόγιο της Πωλίνας Ζερεμπτσόβα" (Δεύτερος Πόλεμος της Τσετσενίας) 2014 — "Μυρμήγκια στο γυάλινο δοχείο. Ημερολόγια της Τσετσενίας 1994 – 2004" (Πρώτος Πόλεμος της Τσετσενίας) 2015 — "Λεπτή ασημένια κλωστή" (Τσετσενίας ιστορίες) 2017 — "Γαϊδουρινή ράτσα" (Τα παιδιά στην Τσετσενία) 2017 – 45 parallel (novel), Ukraine (ISBN 978-966-03-7925-1) Η Πολιτκόφσκαγια περιέγραψε τον πόλεμο ως δημοσιογράφος που τον παρατηρούσε. Η Πωλίνα Ζερεμπτσόβα αφηγήθηκε τον πόλεμο εκ των έσω, από την καρδιά του σκότους. Περιοδικό Σπίγκελ, Νο 10 - 2015 The Guardian Ant in a Glass Jar Chechen Diaries 1994–2004 Fragment Polina Zherebtsova's Diary of the Chechen War Polina Zherebtsova's diary of the second Chechnya war
Μεθυλενοβηρύλλιο

Το μεθυλενοβηρύλλιο (αγγλικά: methyleneberyllium) είναι μια οργανομεταλλική ένωση, με ημισυντακτικό τύπο CH2=Be. Η ένωση δομικά αποτελείται από βηρύλλιο και μεθυλένιο (μεθυλιδένιο, για την ακρίβεια, =CH2), ανά μόριο. Η ακριβέστερη ονομασία της ένωσης, κατά IUPAC, είναι «μεθυλιδενοβηρύλλιο».

 SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999 «Ασκήσεις και προβλήματα Οργανικής Χημείας» Ν. Α. Πετάση 1982 Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991 Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση, Θεσσαλονίκη 1991 Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985 Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983 Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986
Μαρία της Ουγγαρίας, βασίλισσα της Νάπολης

Η Μαρία της Ουγγαρίας (Maria d'Ungheria, 1257 – 25 Μαρτίου 1323) από τον Οίκο των Άρπαντ ήταν κόρη του βασιλιά της Ουγγαρίας Στεφάνου Ε΄ και της Ελισάβετ η Κουμάνα, κόρης ενός αρχηγού των Κουμάνων, που ήταν ειδωλολάτρισσα πριν τον γάμο της.

 Παντρεύτηκε τον διάδοχο του βασιλείου της Σικελίας και της Νάπολης, και μετέπειτα βασιλιά, Κάρολο Β΄ των Καπετιδών-Ανζού, στο πλαίσιο μίας συμφωνίας στρατιωτικού χαρακτήρα, που είχε συνάψει το 1270 ο πατέρας του τελευταίου, βασιλιάς Κάρολος Α΄ της Σικελίας(-Νάπολης), με τον πατέρα της Στέφανο Ε΄ της Ουγγαρίας.Η Μαρία και ο Κάρολος Β΄ απέκτησαν έντεκα παιδιά: Κάρολος-Μαρτέλος 1271-1295, τιτουλάριος βασιλιάς της Ουγγαρίας. Ιδρυτής κλάδου. Μαργαρίτα 1272-1299, παντρεύτηκε τον Κάρολο των Καπετιδών κόμη του Βαλουά. Άγιος Λουδοβίκος 1274-1297, αρχιεπίσκοπος της Λυών και επίσκοπος της Τουλούζης. Ροβέρτος 1275-1343, βασιλιάς της Νάπολης. Ιδρυτής κλάδου. Φίλιππος Α΄ 1278-1331, πρίγκιπας του Τάραντα. Ιδρυτής κλάδου. Ραϋμόνδος-Βερεγγάριος 1280/81-1307, κόμης της Άντρια. Λευκή 1280-1310, παντρεύτηκε τον Ιάκωβο Β΄ του Οίκου της Βαρκελώνης βασιλιά της Αραγωνίας. Ελεονώρα 1289-1341, παντρεύτηκε πρώτα τον Φίλιππο ντε Τουσύ και μετά τον Φρειδερίκο Β΄ του Οίκου της Βαρκελώνης βασιλιά της Σικελίας. Μαρία 1290-1346, παντρεύτηκε πρώτα τον Σάντσο του Οίκου της Βαρκελώνης βασιλιά της Μαγιόρκας. Πέτρος Τεμπέστα 1291-1315, κόμης του Έμπολι. Ιωάννης 1294-1336, δούκας ου Δυρραχίου, κόμης της Γκραβίνα. Ιδρυτής κλάδου. Ιωάννης 1283-μετά το 1308, ιερέας. Βεατρίκη 1295-π.1321, παντρεύτηκε πρώτα τον Άτσο Η΄ των Έστε μαρκήσιο της Φερράρα και μετά τον Βερνάρδο Γ΄ των Μπω, κόμη της Άντρια. Tomb of Queen Mary of Hungary (1257-1323), wife to Charles II of Anjou, King of Naples,. Getty Images. Το ταφικό μνημείο της Μαρίας της Ουγγαρίας, φιλοτεχνημένο από τον Τίνο ντι Καμάινο, στην εκκλησία Santa Maria Donnaregina της Νάπολης. Ανακτήθηκε στις 31.05.2015.
Γιουέρι Μουσέβενι

Ο Γιουέρι Μουσέβενι (Yoweri Kaguta Museveni, προφορά: Γιόερι Μουσέβενι, γενν. 15 Σεπτεμβρίου 1944) είναι πολιτικός της Ουγκάντας, αρχηγός του Στρατού από το 1986 και πρόεδρος της χώρας. Επανεξελέγη για 6η θητεία το 2021.

 Γεννήθηκε στις 15 Σεπτεμβρίου 1944 στο Ντουνγκάμο της Ουγκάντας. Το 1979 ως τον Νοέμβριο αυτής της χρονιάς ήταν υπουργός Άμυνας και στη συνέχεια έγινε υπουργός Περιφερειακής Συνεργασίας (1979-80). Έγινε πρόεδρος της χώρας στις 29 Ιανουαρίου 1986. Πρωταγωνίστησε στον πόλεμο που ανέτρεψε το δικτάτορα Ίντι Αμίν Νταντά και στην εξέγερση που οδήγησε στην πτώση του Μίλτον Ομπότε. Με εξαίρεση το Βορρά, το καθεστώς του κατάφερε να φέρει σταθερότητα και οικονομική ανάπτυξη στην υπανάπτυκτη χώρα. Στις 23 Φεβρουαρίου του 2006, στις πρώτες δημοκρατικές και πολυκομματικές προεδρικές εκλογές, εξελέγη ξανά πρόεδρος για πενταετή θητεία, με το 59% των ψήφων, περισσότερο από τον υποψήφιο της Αντιπολίτευσης, Μπεσίγκγιε, ο οποίος έλαβε 37% και αρνήθηκε το αποτέλεσμα, κάνοντας λόγο για νοθεία. Ο Μουσέβενι ορκίστηκε ξανά πρόεδρος στις 12 Μαΐου 2006. Ο Μουσέβενι επανεξελέγη με 68% στις εκλογές που έγιναν στις 20 Φεβρουαρίου 2011 και ορκίστηκε για 4η θητεία στο αξίωμα του προέδρου , παρά τις διαμαρτυρίες και τις καταγγελίες για παρατυπίες και λογιστικά λάθη κατά τις εκλογές από την ΕΕ και τους διεθνείς παρατηρητές.Τον Φεβρουάριο του 2016 ο Μουσέβενι πέτυχε την επανεκλογή του έπειτα από τη διεξαγωγή των προεδρικών εκλογών με ποσοστό γύρω στο 60%.Ο Γιουέρι Μουσεβένι επανεξελέγη πρόεδρος στις εκλογές του 2021 συγκεντρώνοντας το 58,64% των ψήφων. Ο αντίπαλός του Μπόμπι Γουάιν ήρθε δεύτερος με το 34,83% των ψήφων.
Ρόζαγιε

Η Ρόζαγιε ή Ρόζαγε (μαυροβουνιακά και σερβικά: Rožaje, Рожаје) είναι μια πόλη στο βορειοανατολικό Μαυροβούνιο. Στην απογραφή του 2011 είχε πληθυσμό 6.422 κατοίκους. Αποτελεί την έδρα του ομώνυμου δήμου.

 Στην περιοχή του Ρόζαγιε είχαν εγκατασταθεί, κατά την αρχαιότητα, Ιλλύριοι, Ρωμαίοι και Έλληνες. Αργότερα, έφθασαν οι Σλάβοι, οι οποίοι δημιούργησαν μόνιμες εγκαταστάσεις εκεί, και έπειτα οι Τούρκοι, το 1455, οι οποίοι κατείχαν για αιώνες την περιοχή.Οι στρατιωτικές δυνάμεις του Βασιλείου του Μαυροβουνίου κατέλαβαν την πόλη το 1912, κατά τη διάρκεια του Α΄ Βαλκανικού Πολέμου. Ενσωματώθηκε επίσημα στο Μαυροβούνιο το 1913, μετά τη Συνθήκη του Λονδίνου για τον τερματισμό του πολέμου.Το 1992, κατά τη διάρκεια των γιουγκοσλαβικών πολέμων, Βόσνιοι από τη Φότσα εγκαταστάθηκαν στο Ρόζαγιε. Το Ρόζαγιε θεωρείται το κέντρο της βοσνιακής κοινότητας του Μαυροβουνίου.Εθνότητες το 2011 Θρησκεύματα το 2011 Η πόλη του Ρόζαγιε βρίσκεται στον κύριο δρόμο που συνδέει το Μαυροβούνιο με το Κόσοβο. Συνδέεται, επίσης, με το Νόβι Παζάρ της Σερβίας. Με την ενδοχώρα του Μαυροβουνίου συνδέεται μέσω αυτοκινητόδρομου διπλής λωρίδας, ο οποίος έχει αφετηρία το Μπέρανε, που απέχει περίπου 30 χιλιόμετρα μακριά. Η πόλη δεν διαθέτει αεροδρόμιο, ενώ οι κοντινότεροι αερολιμένες είναι στην Πρίστινα του Κοσόβου (116 χιλιόμετρα μακριά) και στην πρωτεύουσα Ποντγκόριτσα (180 χιλιόμετρα μακριά).
Δημήτρης Τσαλδάρης

Ο Δημήτρης Τσαλδάρης, γεννημένος στον Πειραιά στις 7 Μαρτίου 1980, είναι Έλληνας πρωην διεθνής καλαθοσφαιριστής. Έχει ύψος 1,96 m και αγωνίζοταν στη θέση του σούτινγκ γκαρντ .Από τον Αύγουστο του 2018 είναι διευθυντής της Ακαδημίας μπάσκετ του Ολυμπιακού Πειραιώς και προπονητής της εφηβικής ομάδας.

 Ο Τσαλδάρης ξεκίνησε την επαγγελματική του καριέρα στον Άλιμο το καλοκαίρι του 2001 και μετά από τρεις σεζόν μεταγράφηκε στο Περιστέρι, το οποίο κατέλαβε την έβδομη θέση στην Α2 Εθνική κατηγορία. Την σεζόν 2005-06 αγωνίστηκε για πρώτη φορά στην Α1 Εθνική κατηγορία με την φανέλα του Πανελλήνιου, ο οποίος έφθασε στην πέμπτη θέση της τελικής κατάταξης. Το καλοκαίρι του 2006, ο Τσαλδάρης μεταγράφηκε στον Άρη Θεσσαλονίκης, με τον οποίο αγωνίστηκε στην Ευρωλίγκα, φθάνοντας μέχρι την φάση των 16, ενώ κατέλαβε την τρίτη θέση του ελληνικού πρωταθλήματος, αν και στην κανονική περίοδο είχε τερματίσει δεύτερος.Ακολούθησαν δύο ακόμη σεζόν, με τον Τσαλδάρη να αποτελεί βασικό στέλεχος της ομάδας της Θεσσαλονίκης μέχρι το 2009, όταν μεταγράφηκε στην ιταλική Νάπολι. Ακολούθησε η μεταγραφή του στην Σούτορ Μπάσκετ Μοντεγκρανάρο, ενώ το 2010-11 έπαιξε για την Ντιναμό Σασάρι.ΤΟ 2011-12, επέστρεψε στον Άρη, χωρίς όμως την επιτυχία του παρελθόντος. Συνέχισε την επόμενη χρονιά στον Κολοσσό Ρόδου, ολοκληρώνοντας την σεζόν στην ιταλική Μπιέλα.Αγωνίστηκε με την ομάδα της Νέας Κηφισιάς από το καλοκαίρι του 2013 μέχρι τα Χριστούγεννα του 2014, όταν και μετακόμισε στον ΚΑΟΔ. Στις αρχές Σεπτεμβρίου του 2015, υπέγραψε στην Δόξα Λευκάδας, με την οποία αγωνίστηκε στο πρωτάθλημα της Α1 Εθνικής κατηγορίας[7] αλλά και στο πρωτάθλημα της Α2 Εθνικής κατηγορίας. Αποσύρθηκε απο την ενεργό δράση την 1η Μαίου του 2018 . Τον Αύγουστο του 2018 ξεκίνησε η συνεργασία του Τσαλδάρη με τον Ολυμπιακό Πειραιώς, με τον ίδιο να αναλαμβάνει το πόστο του υπευθύνου του αναπτυξιακού προγράμματος του συλλόγου, καθώς και όλων των αγωνιστικών τμημάτων υποδομής. Το Μάιο του 2019 οδήγησε την ομάδα στην κατάκτηση του Πανελληνίου Πρωταθλήματος Εφήβων από τη θέση του πρώτου προπονητή. Ο Τσαλδάρης είναι διεθνής με την Εθνική Ελλάδος, με επτά συμμετοχές σε φιλικούς αγώνες του 2008, όπως και το τουρνουά Ακρόπολις του 2009. Euroleague.net Profile ΤΣΑΛΔΑΡΗΣ Δημήτρης - ΕΣΑΚΕ Eurobasket.com Profile Δημήτρης Τσαλδάρης, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά). Dimitrios Tsaldaris, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).
Γαλαξίας της Δίνης

Ο γαλαξίας της δίνης (whirlpool galaxy) επίσης γνωστός ως Μεσιέ 51α, Μ51α ή ngc 5194 είναι σπειροειδής γαλαξίας με καθαρή δομή βραχιόνων που αλληλεπιδρά με το NGC 5195 σε απόσταση 23 MLy στον αστερισμό των Θηρευτικών Κυνών. Είναι ένας από τους πιο διάσημους γαλαξίες. Ο γαλαξίας και ο συνοδός του παρατηρούνται εύκολα από τους ερασιτέχνες αστρονόμους ακόμη και με κιάλια. Ο γαλαξίας της δίνης είναι επίσης δημοφιλής στόχος για τους επαγγελματίες αστρονόμους που θέλουν να κατανοήσουν τη σπειροειδή μορφή και τις αλληλεπιδράσεις των γαλαξιών.

 Ο γαλαξίας της δίνης ανακαλύφθηκε από τον Σαρλ Μεσιέ το 1773 και ο Πιέρ Μεσαίν ανακάλυψε τον συνοδό του το 1781. Όμως μόνο το 1845 ανακαλύφθηκε ότι ο γαλαξίας της δίνης ήταν σπειροειδής, από τον Λόρδο του Ρος. Κάποιες φορές ο όρος Μ51 χρησιμοποιείται για να περιγράψει το ζευγάρι των γαλαξιών και τότε οι γαλαξίες λέγονται αντίστοιχα Μ51a (ngc 5194) και M51b (ngc 5195). Ως τώρα τρεις υπερκαινοφανείς αστέρες έχουν ανακαλυφθεί στο γαλαξία της δίνης, ο SN 1994I και ο SN2005cs, ο οποίος έφτασε σε λαμπρότητα 14 και SN2011 dh. Από αποτελέσματα που βασίζονται στον πρόσφατο σουπερνόβα 2005cs, ο γαλαξίας της δίνης απέχει περίπου 23 εκατομμύρια έτη φωτός, και φαινομενική διάμετρο 11',2 ο δίσκος του έχει διάμετρο περίπου 40.000 έτη φωτός. Μια μαύρη τρύπα που περιτριγυρίζεται από ένα δίσκο σκόνης μπορεί να υπάρχει στο κέντρο του γαλαξία. Αυτή η τρύπα έχει δύο δίσκους σκόνης, οι οποίοι διασταυρώνονται, κάτι το οποίο είναι ασυνήθιστο.Εξαιτίας της αλληλεπίδρασής του με τον NGC 5195 έχει τονιστεί η σπειροειδής δομή του γαλαξία της δίνης. Επιπλέον, η συμπίεση του υδρογόνου έχει δημιουργήσει αστρογόνες περιοχές, οι οποίες εμφανίζονται ως φωτεινοί μπλε "κόμβοι" πάνω στους σπειροειδείς βραχίονες. Ο γαλαξίας της δίνης είναι ο λαμπρότερος γαλαξίας στην ομάδα Μ51, η οποία περιλαμβάνει επίσης τον γαλαξία ηλιοτρόπιο, NGC 5023 και NGC 5229. Αυτή η μικρή ομάδα είναι μία υποδιαίρεση μια μεγαλύτερης ομάδας που αποτελείται από αυτή, την ομάδα Μ101 και την ομάδα NGC 5866, αν και τις περισσότερες φορές αναφέρονται ως ξεχωριστές οντότητες. NASA's APOD: The Whirlpool Galaxy in Dust and Stars (4/10/01) NightSkyInfo.com – The Whirlpool Galaxy Whirlpool Galaxy at ESA/Hubble The Whirlpool Galaxy (Messier 51(a)/NGC 5194) M51 The Whirlpool Galaxy
Superleague Formula

Η Super League Formula είναι πρωτάθλημα αγώνων ταχύτητας. Ιδρύθηκε το 2008 μετά την απορρόφηση της Premier Grand Prix 1. Το πρωτάθλημα αυτό αποτελείται από 18 ομάδες και η κάθε μια έχει το δικαίωμα να έχουν έναν επαγγελματία οδηγό. Οι ομάδες δεν είναι από γνωστές εταιρείες αυτοκινήτων, αλλά από ποδοσφαιρικές ομάδες, κάτι πρωτότυπο για τον μηχανοκίνητο αθλητισμό και γενικά για τον αθλητισμό. Τα οχήματα που χρησιμοποιούν είναι σαν αυτά της Φόρμουλα 1, δηλαδή μονοθέσια. Οι ιδρυτές της είναι οι Βρετανοί μεγαλοεπιχειρηματίες, Άλεξ Άντριου και Ρόμπιν Γουέμπ. Το πρωτάθλημα αρχίζει τον Απρίλιο και τελειώνει τον Νοέμβριο. Τα μονοθέσια σύμφωνα με τους κανόνες, πρέπει να έχουν τουλάχιστον 750 άλογα και να έχουν κινητήρα V-12.

 Η Επίσημη ίδρυση έγινε το 2008 και ο πρώτος τους αγώνας ήταν στη Μεγάλη Βρετανία, και συγκεκριμένα στην πίστα Ντόνιγκτον. Το πρώτο πρόγραμμα αγώνων αποτελούνταν από έξι αγώνες σε: Ισπανία, Πορτογαλία, Ιταλία, Μεγάλη Βρετανία, Βέλγιο και Γερμανία. Νικήτρια αναδείχθηκε η Beijing Gouan, ποδοσφαιρική ομάδα που αγωνίζεται στο πρωτάθλημα ποδοσφαίρου Κίνας. Μάλιστα, αγωνίστηκαν πολλές ποδοσφαιρικές ομάδες, που μεταξύ αυτών εντάχθηκε η ελληνική ομάδα του Ολυμπιακού, όπως: η Λίβερπουλ, η Μίλαν, η Αϊντχόφεν, η Πόρτο, η Αλ Αΐν, η Σεβίλλη και η Μπορούσια Ντόρτμουντ. Η Πρώτη σεζόν μεταδόθηκε σε 62 χώρες (όχι στην Ελλάδα και Κύπρο), ενώ στους 6 αγώνες είχαν 100.000 κόσμο που τους παρακολουθούσαν. Το 2009 εντάχθηκαν αλλά και αφαιρέθηκαν και άλλοι αγώνες και άλλες ποδοσφαιρικές ομάδες. Τρεις αγώνες προστέθηκαν στο πρόγραμμα του 2009, η Γαλλία στο Μάνι-Κουρς, η Ισπανία που από το Χερέθ μεταφέρθηκε στην πίστα Χάραμα και η Ιταλία που από τη Βαλελούνγκα μεταφέρθηκε στην πίστα της Μόντσα. Το 2010 διπλασιάστηκαν οι αγώνες που από 6 έγιναν 12. Οι πίστες είναι οι εξής: η Σίλβερστόουν (Μεγάλη Βρετανία), η Άσσεν (Ολλανδία), η Μανικ-Κουρ (Γαλλία), η Ορντος (Κίνα) η Ναβάρα (Ισπανία), η Άντρια (Ιταλία), η Μπραντ-Χατς (Μ.Βρετανία), η Ζόλντερ (Βέλγιο), η Νιρμπούργκινγκ (Γερμανία) και η Πορτιμάο (Πορτογαλία). Το 2011 πολλές ομάδες (μεταξύ των οποίων και ο Ολυμπιακός) αποφάσισαν να μη δηλώσουν συμμετοχή στο νέο πρωτάθλημα.
Αντώνης Κοτσακάς

Ο Αντώνης Κοτσακάς (1947) είναι Έλληνας πολιτικός και ιδρυτικό στέλεχος του ΠΑΣΟΚ. Διετέλεσε γραμματέας του Τομέα Οργανωτικού του κόμματος, βουλευτής Χίου, υφυπουργός Εργασίας και υπουργός Αιγαίου.

 Γεννήθηκε το 1947 στα Θυμιανά Χίου, αλλά μεγάλωσε στο Μοσχάτο. Είναι πτυχιούχος δημοσιογραφίας, ενώ εργάστηκε ως εργοδηγός δομικών έργων.Το 1974 υπήρξε ιδρυτικό μέλος του ΠΑΣΟΚ και γραμματέας της Τοπικής Οργάνωσης Μοσχάτου. Στη συνέχεια, διετέλεσε εκλεγμένο μέλος της Νομαρχιακής Επιτροπής Νοτιοανατολικής Αθήνας ενώ ήταν μέλος της Επιτροπής Οργανωτικού από το 1979. Εκλέχθηκε στην Κεντρική Επιτροπή του ΠΑΣΟΚ για πρώτη φορά το 1984, και επανεκλεγόταν συνεχώς μέχρι το Συνέδριο του 2009. Επίσης, ήταν γραμματέας Οργανωτικού του ΠΑΣΟΚ την περίοδο 1989-1993.Από το 1989 ως το 2000 διετέλεσε βουλευτής Χίου με το ΠΑΣΟΚ. Στην τρίτη κυβέρνηση του Ανδρέα Παπανδρέου χρημάτισε υφυπουργός Εργασίας (1993-1994) και υπουργός Αιγαίου (1994-1996), θέση που διατήρησε και στην πρώτη κυβέρνηση Σημίτη (1996).Σήμερα είναι μέλος της Σοσιαλιστικής Τάσης του ΣΥΡΙΖΑ και μέλος της Κεντρικής Επιτροπής και της Πολιτικής Γραμματείας του κόμματος.
Γκίκας Χαρδούβελης

Ο Γκίκας Χαρδούβελης (Πούλιθρα Αρκαδίας, 8 Οκτωβρίου 1955) είναι Έλληνας οικονομολόγος και διετέλεσε Υπουργός Οικονομικών της κυβέρνησης Σαμαρά. Έχει εργαστεί ως καθηγητής πανεπιστημίου και ως στέλεχος κεντρικών και εμπορικών τραπεζών στις Ηνωμένες Πολιτείες και στην Ελλάδα.

 Γεννήθηκε στις 8 Οκτωβρίου 1955 στα Πούλιθρα Αρκαδίας. Φοίτησε με υποτροφία στο γυμνάσιο του κολλέγιου Ανατόλια στη Θεσσαλονίκη. Σπούδασε εφαρμοσμένα μαθηματικά στο πανεπιστήμιο του Χάρβαρντ και εκπόνησε διδακτορική διατριβή στα Οικονομικά στο Μπέρκλεϋ. Δίδαξε ως καθηγητής σε πανεπιστήμια των Ηνωμένων Πολιτειών· ως επίκουρος καθηγητής στο Κολλέγιο Μπάρναρντ του Πανεπιστημίου Κολούμπια (1983 - 1989) καθώς και ως αναπληρωτής και αργότερα τακτικός καθηγητής στο Πανεπιστήμιο Ράτγκερς, το κρατικό πανεπιστήμιο του Νιου Τζέρσεϊ (1989 - 1993). Εργάστηκε σε υψηλές τραπεζικές θέσεις: στην Ομοσπονδιακή Τράπεζα της Νέας Υόρκης (1987 - 1993), στην Τράπεζα της Ελλάδος (1994 - 1995), στην Εθνική Τράπεζα της Ελλάδος (1996 - 2000) και ως οικονομικός σύμβουλος και επικεφαλής του τμήματος Οικονομικών Μελετών του ομίλου της Eurobank. Είναι καθηγητής στο Τμήμα Χρηματοοικονομικής και Τραπεζικής Διοικητικής του Πανεπιστημίου Πειραιώς και έχει σημαντικό συγγραφικό έργο. Ήταν διευθυντής του Οικονομικού Γραφείου των πρωθυπουργών Κώστα Σημίτη από το 2000 ως το 2004 και του Λουκά Παπαδήμου (2011-2).. Έγινε Υπουργός Οικονομικών της κυβέρνησης Σαμαρά στις 10 Ιουνίου 2014, αντικαθιστώντας τον Γιάννη Στουρνάρα, μετά τον ανασχηματισμό της 9ης Ιουνίου 2014. Από τις 30 Ιουλίου 2021 είναι Πρόεδρος της Εθνικής Τραπέζης της Ελλάδος. Τμήμα Χρηματοοικονομικής & Τραπεζικής Διοικητικής, Μέλη ΔΕΠ, καθηγητής Γκίκας Χαρδούβελης, Πανεπιστήμιο Πειραιώς Προσωπική ιστοσελίδα
Ψυχρόφιλος

Ψυχρόφιλοι ή κρυόφιλοι είναι ακραιόφιλοι οργανισμοί που μπορούν να αναπτυχθούν και να αναπαραχθούν σε χαμηλές θερμοκρασίες, από −20 °C έως +10 °C. Θερμοκρασίες χαμηλές μέχρι −15 °C βρίσκονται σε θύλακες πολύ αλμυρών υδάτων (άλμη) περιβαλλόμενοι από θαλάσσιο πάγο. Μπορούν να αντιπαραβληθούν με τους θερμόφιλους, οι οποίοι ακμάζουν σε ασυνήθιστα υψηλές θερμοκρασίες. Τα περιβάλλοντα που κατοικούν είναι παντού στη γη, καθώς ένα μεγάλο τμήμα της επιφάνειας του πλανήτη μας βρίσκεται σε θερμοκρασίες μικρότερες από 15 °C. Είναι παρόντες σε αλπικά και αρκτικά εδάφη, σε μεγάλα γεωγραφικά πλάτη και σε ύδατα βαθέων ωκεανών , σε πολικό πάγο, σε παγετώνες και σε εκτάσεις χιονιού. Ενδιαφέρουν ιδιαίτερα την βιοαστρονομία, στον τομέα που αφιερώνεται στον σχηματισμό της θεωρίας για την πιθανότητα εξωγήινης ζωής και τη γεωμικροβιολογία στη μελέτη των δραστικών μικροβίων στις γεωχημικές διεργασίες. Σε πειραματική εργασία στο Πανεπιστήμιο της Αλάσκας στο Φέρμπανκς, από έναν χωνευτήρα 1000 λίτρων βιοαερίου χρησιμοποιώντας ψυχρόφιλα που συλλέχτηκαν από "λάσπη σε μια παγωμένη λίμνη στην Αλάσκα" παρήχθησαν 200–300 λίτρα μεθανίου την ημέρα, περίπου 20–30% της παραγωγής από χωνευτήρες σε πιο θερμά κλίματα.

 Τα ψυχρόφιλα χρησιμοποιούν μια πλατιά ποικιλία μεταβολικών οδών, συμπεριλαμβανομένων της φωτοσύνθεσης, χημειοαυτοτροφίας (μερικές φορές γνωστής και ως λιθοτροφία) και ετεροτροφίας και σχηματίζουν σφριγηλές, ποικίλες κοινότητες. Τα περισσότερα ψυχρόφιλα είναι βακτήρια ή αρχαία και η ψυχροφιλία εμφανίζεται σε πολύ ποικίλα μικροβιακά είδη μέσα σε αυτές τις πλατιές ομάδες. Επιπλέον, έρευνες τον Οκτώβριο του 2012 ανεκάλυψαν νέες ομάδες ψυχρόφιλων μυκήτων που ζουν σε περιοχές φτωχές σε οξυγόνο κάτω από τις αλπικές περιοχές χιονιού. Μια επιπλέον ομάδα από ευκαρυωτικά κύτταρα οργανισμών προσαρμοσμένων στο κρύο είναι τα φύκη χιονιού. Τα ψυχρόφιλα χαρακτηρίζονται από κυτταρική λιπιδική μεμβράνη που αντιστέκεται χημικά στη δυσκαμψία που προκαλείται από ακραίο κρύο και συχνά δημιουργούν πρωτεϊνικά 'αντιψυκτικά' για να κρατήσουν τον εσωτερικό τους χώρο υγρό και να προστατέψουν το DNA τους, ακόμα και σε θερμοκρασίες κάτω από το σημείο πήξης του νερού. Παραδείγματα είναι τα είδη αρθροβακτήρια, ψυχροβακτήρια και μέλη των γενών Halomonas, Pseudomonas, Hyphomonas, και Sphingomonas. Asim K. Bej· Jackie Aislabie· Ronald M. Atlas (15 Δεκεμβρίου 2009). Polar Microbiology: The Ecology, Biodiversity and Bioremediation Potential of Microorganisms in Extremely Cold Environments. Crc Pr Inc. ISBN 1420083848. Yoshinori Murata; et al. (2006). «Genome-wide expression analysis of yeast response during exposure to 4C». Extremophiles 10 (2): 117–112. doi:10.1007/s00792-005-0480-1. Mikucki JA; et al. (2009). «A contemporary microbially maintained subglacial ferrous 'ocean'». Science 324 (5925): 397–400. doi:10.1126/science.1167350. PMID 19372431. Sandle, T. and Skinner, K. (2013). Study of psychrophilic and psychrotolerant microorganisms isolated in cold rooms used for pharmaceutical processing, Journal of Applied Microbiology, 114 (4), 1166—1174 DOI: 10.1111/jam.12101
Ελληνικές βουλευτικές εκλογές 1850

Οι ελληνικές βουλευτικές εκλογές του 1850 διενεργήθηκαν από την Κυβέρνηση Αντωνίου Κριεζή στις 20 Οκτωβρίου 1850. Ο Κριεζής ήταν ο νικητής των εκλογών, με σημαντική πλειοψηφία και σαν αποτέλεσμα παρέμεινε στην κυβέρνηση μέχρι το 1853.

 Οι προηγούμενες εκλογές έγιναν το 1847 και τις είχε κερδίσει ο Ιωάννης Κωλέττης, ο οποίος πέθανε δυο μήνες μετά από τις εκλογές. Από τότε μέχρι τις εκλογές του 1850, την Ελλάδα διοίκησαν η Κυβέρνηση Κίτσου Τζαβέλλα 1847, η Κυβέρνηση Γεωργίου Κουντουριώτη 1848 και η Κυβέρνηση Κωνσταντίνου Κανάρη 1848 μέχρι που ανέλαβε η Κυβέρνηση Κριεζή το 1849. Ο ναύαρχος Αντώνιος Κριεζής γεννημένος στην Τροιζηνία, με καταγωγή από την Ύδρα, ήταν σημαντικός αγωνιστής της επανάστασης του 1821, είχε πάρει μέρος σε ναυμαχίες, και είχε τη σημαντική θέση στον ελληνικό στόλο. Ο Κριεζής και η κυβέρνησή του χαρακτηρίζονται ως φιλοβασιλικοί. Αναφέρεται μάλιστα ότι ο Βασιλιάς έπαιρνε μέρος σε συσκέψεις της κυβέρνησης. Στους μήνες που προηγήθηκαν των εκλογών, η κυβέρνηση Κριεζή είχε αντιμετωπίσει τα «Παρκερικά» και την υπόθεση Πατσίφικο σημαντικά διπλωματικά επεισόδια. Σημαντικοί ηγέτες της αντιπολίτευσης είχαν λάβει θέσεις πρεσβευτών που τους είχε προσφέρει ο βασιλιάς Όθων (Ανδρέας Μεταξάς στην Κωνσταντινούπολη, Σπυρίδων Τρικούπης στο Λονδίνο και Αλέξανδρος Μαυροκορδάτος στο Παρίσι) και έτσι δεν υπήρχε ισχυρή διοίκηση στην αντιπολίτευση. Τον Αύγουστο 1850 ο Όθων φεύγει για ταξίδι στη Γερμανία και έτσι στις 9 Σεπτεμβρίου διαλύεται η Βουλή και προκηρύσσονται εκλογές με διατάγματα που φέρουν την υπογραφή της βασίλισσας Αμαλίας η οποία τον αναπλήρωνε ασκώντας χρέη Αντιβασιλέα. Οι εκλογές έλαβαν χώρα στις 20 Οκτωβρίου 1850. Οι βουλευτές που υποστήριζαν το ναύαρχο Κριεζή έλαβαν 100 από τις 131 θέσεις στο κοινοβούλιο. Οι βουλευτές που εκλέχθηκαν ήταν οι: Η κυβέρνηση Κριεζή παρέμεινε στη θέση της μετά τις εκλογές και συνέχισε τη διακυβέρνηση της χώρας. Επόμενες εκλογές διενεργήθηκαν τρία χρόνια αργότερα, τον Οκτώβριο του 1853 και πάλι από την Κυβέρνηση Κριεζή, ενώ υπήρχε ένταση στις ελληνοτουρκικές σχέσεις. Nohlen, D & Stöver, P (2010) Elections in Europe: A data handbook, ISBN 978-3-8329-5609-7
999 Ζαχία

Η Ζαχία (Zachia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,877. Ανακαλύφθηκε το 1923 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το επώνυμο του Αυστριακού αστρονόμου Φραντς Ξάβερ φον Ζαχ.

 Η μέση διάμετρος της Ζαχίας εκτιμάται σε 25,3 χιλιόμετρα. Ο φασματικός τύπος της είναι C (ανθρακούχος), ενώ το άλβεδό της είναι 0,199. Η Ζαχία περιστρέφεται γύρω από τον εαυτό της μία φορά κάθε 22 ώρες και 46 λεπτά, μία αργή περιστροφή για αστεροειδή. Τροχιά από το JPL (Java) / Εφημερίδα
Υδροακουστική

Η υδροακουστική ή υποβρύχια ακουστική (underwater acoustics) αποτελεί τον κλάδο της ακουστικής που ασχολείται με τη μελέτη της διάδοσης του ήχου μέσα σε υδάτινο περιβάλλον (θαλάσσιο, ποτάμιο και λιμναίο).

 Οι εφαρμογές της υδροακουστικής είναι πολλές. Ενδεικτικά αναφέρονται οι ακόλουθες: Ηχοεντοπιστικά συστήματα Sonar. Υποβρύχιες επικοινωνίες. Υποβρύχια ναυτιλία/πλοήγηση. Σεισμικές έρευνες. Παρακολούθηση του καιρού και του κλίματος. Ωκεανογραφία - Ακουστική τομογραφία. Θαλάσσια βιολογία. Σωματιδιακή φυσική. Ανθυποβρυχιακός πόλεμος Στο θαλάσσιο περιβάλλον η ταχύτητα διάδοσης του ήχου είναι μεγαλύτερη και ανάλογη της περιεκτικότητας σε αλάτι. Θεωρία και Πρακτική Εφαρμογή της Υδροακουστικής Τεχνολογίας στη Βιολογία [1] [2] IACM- OCEAN SOUND PROPAGATION MODELING Ocean Acoustics Library Ultrasonics and Underwater Acoustics Monitoring the global ocean through underwater acoustics Underwater Acoustics Research ASA Underwater Acoustics Technical Committee An Ocean of Sound Underwater Acoustic Communications Acoustic Communications Group at the Woods Hole Oceanographic Institution Sound in the Sea SFSU Underwater Acoustics Research Group Αρχειοθετήθηκε 2010-01-29 στο Wayback Machine. Discovery of Sound in the Sea Σάγος Γεώργιος, "Εισαγωγή στην υδροακουστική και στην τεχνολογία Sonar" [3], Εκδόσεις Παπασωτηρίου, Αθήνα 2019, ISBN 978-960-491-133-2 Σάγος, Μαλαχίας, "Αρχές υδροακουστικής και συστημάτων Sonar" Εκδόσεις Παπασωτηρίου, Αθήνα 2003
Σμάρι Ηρακλείου

Το Σμάρι (επίσημα: Σμάριον) είναι χωριό και έδρα ομώνυμης κοινότητας του Δήμου Μινώα Πεδιάδος στην Περιφερειακή Ενότητα Ηρακλείου της Κρήτης. Ανήκε στην Επαρχία Πεδιάδος. Εκτείνεται στο βορειότερο άκρο του δήμου, μόλις 7 χιλιόμετρα από την έδρα του. Απέχει 27 χιλιόμετρα από το Ηράκλειο και 23 χλμ. από τα υπερανεπτυγμένα βόρεια παράλια που διαχρονικά αποτελούσαν τα επίνεια της Πεδιάδας στο Κρητικό πέλαγος. Οι κάτοικοι ασχολούνται με τη γεωργία και την κτηνοτροφία. Κύριο προϊόν είναι το λάδι και το κρασί, όπως επίσης και τα κτηνοτροφικά προϊόντα. Στα παλαιότερα χρόνια ο πληθυσμός του οικισμού ασχολούνταν με το εμπόριο του λαδιού και της φέτσας (μούργας). Το Σμάρι έχει κηρυχθεί διατηρητέος και παραδοσιακός οικισμός. Στο χωριό εδρεύει πολιτιστικός σύλλογος.

 Αρχαιολογικές έρευνες που έγιναν τα τελευταία χρόνια (1978-1983) απέδειξαν ότι ο οικισμός κατοικήθηκε από την πρώιμη αρχαιότητα (τα αρχαιότερα ευρήματα ανάγονται στη δεύτερη Μεσομινωική εποχή). Οικισμοί, αγροικίες, ιερά, ναοί, νεκροταφεία των μινωικών και ιστορικών χρόνων, εντοπίζονται να αναπτύσσονται διαδοχικά ή και συγχρόνως γύρω από το σημερινό χωριό και το λόφο του Προφ. Ηλία (υψομ.594 μ.),ο οποίος φαίνεται να αποτελεί διαχρονικά το επίκεντρο του λατρευτικού και οικιστικού ενδιαφέροντος. Η Ακρόπολη, φαίνεται να είναι ο σημαντικότερος αρχαιολογικός χώρος στην ευρύτερη περιοχή του δήμου Καστελίου. Το τοπωνύμιο προέρχεται από το σμάρι, που σημαίνει σμήνος μελισσών και χρησιμοποιείται για να περιγράψει τον πυκνό πληθυσμό της περιοχής σε αρχαιότερους χρόνους. Με το σημερινό όνομα το βρίσκουμε για πρώτη φορά το 1375, σε έγγραφο του Δουκικού Αρχείου του Χάνδακα. Αναφέρεται το 1583 Smari με 196 κατ. (Καστροφύλακας, Κ95). Στην τουρκική απογραφή του 1671 γράφεται Asmari με 139 χαράτσα και στην αιγυπτιακή του 1834 Smari. To 1881 ανήκε στο δήμο Καστελλίου. Το 1928 κηρύχθηκε έδρα ομώνυμης κοινότητας, μέχρι το 1998, οπότε με το Σχέδιο Καποδίστρια παρέμεινε στο Δήμο Καστελλίου αλλά ως Δημοτικό διαμέρισμα. Δείτε Κοινότητα Σμαρίου Κυριότεροι ναοί είναι του Αγίου Ιωάννη του Προδρόμου (ναός δίκλιτος αφιερωμένος και στους Άγιους Πάντες), της Κοιμήσεως της Θεοτόκου και τα εξωκλήσια του Αγίου Γεωργίου με τοιχογραφίες από το 1320, του Προφήτη Ηλία, του Σωτήρος Χριστού στη ΝΔ πλαγιά του λόφου του Προφήτη Ηλία, ο Ναός του Αγίου Γεωργίου μέσα στο Σμαριανό κάμπο καθώς επίσης και ο ιερός ναός του Αρχάγγελου Μιχαήλ. Στη νότια πλαγιά του λόφου του Προφήτη Ηλία βρίσκεται η Μονή Καλλέργη αφιερωμένη στον Άγιο Ιωάννη τον Πρόδρομο και σχετίζεται άμεσα με τη γνωστή ισχυρή και ιστορική οικογένεια των Καλλέργηδων που έδρασε στη περίοδο της Ενετοκρατίας. Το Ηράκλειον και ο νομός του. Ηράκλειο: Νομαρχία Ηρακλείου. 1971. Εφημερίδα του πολιτιστικού συλλόγου Σμαρίου το Αρισμαρί Το Σμάρι στον ιστότοπο του Δήμου Καστελλίου.
Κριστιάν Λουμπουτέν

Ο Κριστιάν Λουμπουτέν (Christian Louboutin) είναι σχεδιαστής υποδημάτων που ξεκίνησε γραμμή παπουτσιών high-end για γυναίκες στη Γαλλία το 1991. Από το 1992, τα σχέδιά του έχουν ενσωματώσει τα λαμπερά, κόκκινα πέλματα που έχουν γίνει η υπογραφή του.

 Γεννήθηκε το 1964 στο Παρίσι. Ως παιδί, ο Louboutin παράτησε το σχολείο στην ηλικία των 12 ετών εγκαταλείποντας ταυτόχρονα και το σπίτι του. Κατά την εφηβεία του ταξίδεψε στην Αίγυπτο και την Ινδία ενώ στη δεκαετία του '80, εργάστηκε στο διάσημο καμπαρέ Folies Bergere του Παρισιού. Αργότερα εργάστηκε ως υποδηματοποιός σε διάφορους γνωστούς γαλλικούς οίκους μόδας. Η γνωριμία του με τον διάσημο υποδηματοποιό Βιβιέ αποτέλεσε το έναυσμα για να ασχοληθεί επαγγελματικά με τον σχεδιασμό υποδημάτων. Το 1991/92 άνοιξε το πρώτο του κατάστημα όπου παρουσίασε αποκλειστικά ψηλοτάκουνες γόβες και το ίδιο διάστημα δημιούργησε οίκο μόδας υπό την επωνυμία Christian Louboutin. Το 2014, διέθετε δώδεκα επίσημα καταστήματα ενώ οι δημιουργίες του είναι διαθέσιμες σε 46 κράτη. Το 2011 προώθησε στην αγορά σειρά ανδρικών υποδημάτων ενώ το ίδιο έτος κατέφυγε σε δικαστική διαμάχη με τον οίκο μόδας Υβ Σαιν Λοράν, με τον οποίο παλιότερα συνεργαζόταν.Ο Louboutin βοήθησε τα στιλέτα να έρθουν πίσω στη μόδα τη δεκαετία του 1990 και του 2000, σχεδιάζοντας δεκάδες παπούτσια με ύψος 120 χιλιοστά (4,72 ίντσες) και άνω. Διακηρυγμένος στόχος του σχεδιαστή είναι να «κάνει μια γυναίκα να φανεί σέξι, όμορφη, για να κάνει τα πόδια της όσο πιο ψηλά μπορεί." Ενώ προσφέρει κάποια χαμηλότερα τακούνια στυλ, ο Louboutin συνδέεται γενικά με βραδινές εμφανίσεις, σχεδιάζει ενσωματώνοντας ιμάντες, τόξα, φτερά, λουστρίνι και άλλα παρόμοια διακοσμητικά στοιχεία.
Συμμαχία Πρασίνων και Αριστεράς

Η Συμμαχία Πρασίνων και Αριστεράς (ιταλικά: Alleanza Verdi e Sinistra‎, AVS), είναι μια αριστερή πολιτική συμμαχία που δραστηριοποιείται στην Ιταλία. Ιδρύθηκε στις 2 Ιουλίου 2022 ως ομοσπονδία δύο πολιτικών κομμάτων, της Ιταλικής Αριστεράς (SI) και της Πράσινης Ευρώπης (EV).Επικεφαλής είναι ο Άντζελο Μπονέλι, εκπρόσωπος της Πράσινης Ευρώπης.

 Τον Ιανουάριο του 2022, η Ιταλική Αριστερά (SI) και η Πράσινη Ευρώπη (EV) σχημάτισαν ένα «σύμφωνο διαβούλευσης», με στόχο τη συνεργασία στις ιταλικές προεδρικές εκλογές του 2022 που διεξήχθησαν στα τέλη Ιανουαρίου. Σε αυτό το πλαίσιο, τα δύο κόμματα αποφάσισαν να στηρίξουν από κοινού τον Λουίτζι Μαντόνι, ειδικό σε θέματα ανθρωπίνων δικαιωμάτων και πρώην βουλευτή της Ομοσπονδίας των Πρασίνων, των Δημοκρατικών της Αριστεράς και του Δημοκρατικού Κόμματος (PD).Τον Ιούνιο του 2022, η Ιταλική Αριστερά ενέκρινε επίσημα τη συμμαχία. Το ίδιο έπραξε και η Πράσινη Ευρώπη.Τον Ιούλιο του 2022, τα δύο κόμματα πραγματοποίησαν ένα κοινό συνέδριο στη Ρώμη με το όνομα «Νέες Ενέργειες», προωθώντας τη συνεργασία τους και ένα ενιαίο εκλογικό πρόγραμμα. Η συμμαχία εμπνεύστηκε από τη Νέα Οικολογική και Κοινωνική Λαϊκή Ένωση, την αριστερή λίστα που σχηματίστηκε ενόψει των γαλλικών βουλευτικών εκλογών του 2022. Μετά την πτώση της κυβέρνηση Ντράγκι, μιας κυβέρνησης εθνικής ενότητας που δεν υποστηριζόταν από την Ιταλική Αριστερά και τους Πρασίνους, την πρόωρη διάλυση του Κοινοβουλίου και την προκήρυξη των ιταλικών γενικών εκλογών του 2022, η Συμμαχία Πρασίνων και Αριστεράς ανακοινώθηκε επίσημα και παρουσιάστηκε το λογότυπό της. Τον Αύγουστο του 2022, η Συμμαχία πραγματοποίησε εκλογική συμφωνία με το Δημοκρατικό Κόμμα. Επίσημος ιστότοπος
Άγρια Ορχιδέα

Η Άγρια Ορχιδέα (αγγλικά: Wild Orchid) είναι μια ερωτική ταινία αμερικανικής παραγωγής του 1989 σε σκηνοθεσία Ζάλμαν Κινγκ και πρωταγωνιστούν οι Μίκι Ρουρκ, Κάρε Ότις, Ζακλίν Μπισέ και Μπρους Γκρίνγουντ.

 Μια νεαρή δικηγόρος, η Έμιλυ Ριντ (Κάρε Ότις) ταξιδεύει στη Βραζιλία, προκειμένου να παραστεί σε κάποια συμφωνία μεταξύ εταιρειών. Στο Ρίο ντε Τζανέιρο θα γνωριστεί με έναν εκκεντρικό πολυεκατομμυριούχο, τον Τζέιμς Γουίλερ (Μίκι Ρουρκ) που τη μυεί σε πρωτόγνωρες ερωτικές καταστάσεις. Μίκι Ρουρκ ως Τζέιμς Κάρε Ότις ως Έμιλυ Ζακλίν Μπισέ ως Κλώντια Μπρους Γκρινγουντ ως Τζερόμ Η Άγρια Ορχιδέα στην IMDb (Αγγλικά) Άγρια Ορχιδέα στο Rotten Tomatoes (Αγγλικά)
Αργύρης Καμπούρης

Ο Αργύρης Καμπούρης (Αστυπάλαια, 24 Ιανουαρίου 1962) είναι Έλληνας πρώην καλαθοσφαιριστής και νυν προπονητής. Η πιο σημαντική στιγμή στην καριέρα του υπήρξε το Ευρωπαϊκό Πρωτάθλημα του 1987, όταν στον τελικό με τη Σοβιετική Ένωση ευστόχησε στις δύο τελευταίες βολές του αγώνα και χάρισε το τρόπαιο στην Εθνική Ελλάδας. Αποτελεί εμβληματική φυσιογνωμία στην ιστορία του Ολυμπιακού Πειραιώς και τα τελευταία χρόνια εργάζεται στα τμήματα υποδομής της ομάδας ως τεχνικός σύμβουλος.

 Ο Αργύρης Καμπούρης γεννήθηκε στην Αστυπάλαια στις 24 Ιανουαρίου 1962, ωστόσο μεγάλωσε στον Πειραιά. Μέλος οικογένειας με επτά παιδιά, από πολύ νωρίς χρειάστηκε να βοηθήσει τον πατέρα του που ήταν οικοδόμος στο επάγγελμα.Τα πρώτα του βήματα ως καλαθοσφαιριστής τα έκανε στα τμήματα υποδομής του Ολυμπιακού. Για ένα χρόνο εστάλη δανεικός στην ομάδα του Α.Ν.Ο. Γλυφάδας στα πλαίσια της μετεγγραφής του Γιάννη Παραγιού. Την επόμενη περίοδο επέστρεψε στο λιμάνι όπου είχε μακρά καριέρα μέχρι το 1995. Από τη θέση του αρχηγού κατέκτησε τρία Πρωταθλήματα Ελλάδας (1993, 1994, 1995) κι ένα Κύπελλο Ελλάδας (1994). Επιπλέον συμμετείχε σε δύο τελικούς Ευρωλίγκας, στο Τελ Αβίβ το 1994 και στη Σαραγόσα το 1995. Την καριέρα του έκλεισε στο Γ.Σ. Περιστερίου, όπου και αγωνίστηκε την περίοδο 1995–96. Στα δέκα χρόνια που αγωνίστηκε στην Εθνική ομάδα, συμμετείχε σε τρία Ευρωπαϊκά Πρωταθλήματα (1987, 1989, 1991) και σε δυο Παγκόσμια Πρωταθλήματα (1986, 1990), αγωνιζόμενος 131 αγώνες και σκοράροντας συνολικά 529 πόντους. Στο Ευρωμπάσκετ του 1987 στην Αθήνα εκτέλεσε τις δύο τελευταίες καθοριστικές βολές στα τελευταία δευτερόλεπτα του αγώνα δίνοντας την νίκη στην εθνική με 103-101 εναντίον της Σοβιετικής Ένωσης και το χρυσό μετάλλιο. Στο Ευρωμπάσκετ του 1989 κέρδισε το ασημένιο μετάλλιο. Την προπονητική του καριέρα την ξεκίνησε με την ομάδα του Γ.Σ. Αγίων Αναργύρων, την οποία οδήγησε από τη Β' Ε.Σ.Κ.Α. στη Γ' Εθνική Κατηγορία, ενώ έχει δουλέψει ακόμα στο Αιγάλεω Α.Ο., την Ελευσίνα και τον Α.Σ. Νίκη Αμαρουσίου. Τα τελευταία χρόνια εργάζεται στα τμήματα υποδομής του Ολυμπιακού ως τεχνικός σύμβουλος. Αργύρης Καμπούρης, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά). Αργύρης Καμπούρης Αρχειοθετήθηκε 2017-07-03 στο Wayback Machine., αφιέρωμα στην επίσημη ιστοσελίδα του Ολυμπιακού Πειραιώς. Στον (βιο)ρυθμό του 1987!
Ρουντ φαν Νίστελροϊ

Ο Ρουντ Φαν Νίστελροϊ (Rutgerus Johannes Martinus "Ruud" van Nistelrooy, γεννήθηκε 1 Ιουλίου 1976) είναι Ολλανδός πρώην ποδοσφαιριστής και είναι ο έκτος σκόρερ στην ιστορία του Τσάμπιονς Λιγκ με 56 γκολ. Έχει υπάρξει πρώτος σκόρερ στο Τσάμπιονς Λιγκ για τις περιόδους 2001-02, 2002-03 και 2004-05 ενώ έχει υπάρξει πρώτος σκόρερ σε τρία διαφορετικά ευρωπαϊκά πρωταθλήματα. Έχει στην τροπαιοθήκη του ένα Πρωτάθλημα Αγγλίας, δύο Πρωταθλήματα Ισπανίας, 2 Πρωταθλήματα Ολλανδίας, 1 Κύπελλο Αγγλίας, 1 Λιγκ Καπ Αγγλίας, 1 Σουπερκάπ Αγγλίας, 1 Κύπελλο Ολλανδίας και 1 Σουπερκάπ Ισπανίας. Θεωρείται ένας από τους σπουδαιότερους επιθετικούς στην ιστορία του ποδοσφαίρου ενώ το 2004, συμπεριελήφθη στην λίστα του Πελέ με τους 100 μεγαλύτερους εν ζωή ποδοσφαιριστές.

 Ο Φαν Νίστελροϊ ξεκίνησε την καριέρα του στην ολλανδική Ντεν Μπος. Αγωνίστηκε στον σύλλογο για 4 χρόνια, από το 1993 έως το 1997 πετυχαίνοντας 17 γκολ σε 69 εμφανίσεις. Το 1997 πήρε μεταγραφή στη Χέρενφεν και έμεινε εκεί μόλις για ένα χρόνο. Το 1998 πήγε στη Αϊντχόφεν όπου παραλίγο τα γκολ του να φτάσουν τις εμφανίσεις του (67 εμφανίσεις, 62 γκολ). Το 2001 ο Φαν Νίστελροϊ μεταγράφηκε στη Μάντσεστερ Γιουνάιτεντ πετυχαίνοντας 95 γκολ. Ο άνθρωπος που επενέβησε για αυτή τη μεταγραφή ήταν ο γιος του Άλεξ Φέργκιουσον. Με τη Μάντσεστερ Γιουνάιτεντ κατέκτησε μία Πρέμιερ Λιγκ, ένα Κύπελλο Αγγλίας, ένα Λιγκ Καπ Αγγλίας και ένα Σούπερ Καπ Αγγλίας. Στις 15 Ιουλίου 2006 πήγε στη Ρεάλ Μαδρίτης έναντι 24 εκάτ. €. Κατέκτησε δύο πρωταθλήματα Ισπανίας και πέτυχε 46 γκολ. Τον Ιανουάριο του 2010 πήγε στο Αμβούργο. Το πρώτο γκολ το πέτυχε εναντίον της Κολωνίας. Στην 1 Ιουνίου 2011 ο Φαν Νίστελροϊ μεταγράφηκε στη Μάλαγα, όπου ήταν η τελευταία του ομάδα, αφού στις 14 Μαΐου 2012 ανήγγειλε την αποχώρησή του από το ποδόσφαιρο, σε ηλικία των 35 ετών. Ο Φαν Νίστελροϊ αγωνίστηκε με την Εθνική Ολλανδίας σε δύο Ευρωπαϊκά Πρωταθλήματα (2004, 2008) όπως και στο Παγκόσμιο Κύπελλο του 2006. Το 2012 ανακοίνωσε την απόσυρση του από την εθνική ομάδα. Μέτρησε συνολικά 70 συμμετοχές σκοράροντας 35 γκολ. Transfermarkt profile
Ανδρόμαχος (ιατρός)

Ο Ανδρόμαχος ο Κρης ή Ανδρόμαχος ο Πρεσβύτερος (1ος αιώνας μ.Χ.) ήταν Έλληνας ιατρός από την Κρήτη ο οποίος υπήρξε ο προσωπικός γιατρός του Ρωμαίου αυτοκράτορα Νέρωνα. Ο γιος του ονομάζονταν επίσης Ανδρόμαχος -γνωστός ως Ανδρόμαχος ο Νεότερος ωστόσο δεν είναι τίποτα γνωστό για τη ζωή του παρά μόνο το ότι υπήρξε συγγραφέας ενός τρίτομου έργου με φαρμακευτική θεματολογία το οποίο αναφέρει συχνά ο Γαληνός.

 Ο Ανδρόμαχος ο Πρεσβύτερος είναι κυρίως γνωστός για το γεγονός ότι υπήρξε ο πρώτος ιατρός ο οποίος είχε τον τίτλο του αρχίατρου, καθώς και για την εφεύρεση μιας διάσημης φαρμακευτικής αγωγής/πανάκειας η οποία έφερε το όνομα του ως η Θηριακή η Ανδρομάχεια (γνωστή στα λατινικά ως Theriaca Andromachi). Οι οδηγίες παρασκευής του σκευάσματος περιέχονται σε ένα ελεγειακό ποίημα 174 γραμμών το οποίο είναι αφιερωμένο στον Νέρωνα. Ο Γαληνός συμπεριέλαβε το ποίημα αυτό σε 2 από τα έργα του, και σχολίασε πως η επιλογή της περιγραφής της συνταγής με τη μορφή ποιήματος έγινε έτσι ώστε ο Ανδρόμαχος να θυμάται ευκολότερα την παρασκευή της καθώς και λιγότερο πιθανό να αλλοιωθεί κατά το πέρασμα του χρόνου. Επιπλέον ιταλικές αναφορές της Αναγέννησης αναφέρουν πως όντως ο Ανδρόμαχος υπήρξε ο εφευρέτης της συνταγής αντί του Γαληνού.Σύμφωνα με ορισμένους ερευνητές ο Ανδρόμαχος ο Πρεσβύτερος είναι και ο συγγραφέας ενός φαρμακολογικού έργου με τον τίτλο φαρμακῖτις βίβλος, αν και από τη συντριπτική πλειοψηφία των μελετητών αποδίδεται στον γιό του Ανδρόμαχο τον νεώτερο και περιέχει εξαιρετικά μεγάλο αριθμό στοματικών φαρμάκων . Vivian Nutton, (2004), Ancient Medicine, pages 177-8. Routledge Andro'machus, A Dictionary of Greek and Roman biography and mythology, William Smith, Ed. Κουτρούμπας, Δημήτριος (2016). Η Οδοντιατρική στον Αρχαίο Κόσμο, Ερευνητική Μονογραφία. Αθήνα: Εθνικό και Καποδιστριακό Πανεπιστήμιο Αθηνών, σελ. 89 - 98. ISBN 978-960-93-8402-5.
Ιταλικό δημοψήφισμα του 2022

Το δημοψήφισμα της Ιταλίας του 2022 διεξήχθη την Κυριακή 12 Ιουνίου 2022 σε συνδυασμό με τις δημοτικές εκλογές σε 970 κοινότητες. Η ημερομηνία συμφωνήθηκε από το ιταλικό Συμβούλιο Υπουργών στις 31 Μαρτίου. Ο ψηφοφόρος είχε την δυνατότητα να ψηφίσει για ένα ή μερικά από τα ερωτήματα του δημοψηφίσματος. Για να είναι έγκυρο το δημοψήφισμα έπρεπε να προσέλθει στις κάλπες το 50+1% των ψηφοφόρων. Επειδή δεν εκπληρώθηκαν τελικά οι προϋποθέσεις που απαιτούντο για την εγκυρότητά του, τα αποτελέσματα του δημοψηφίσματος ακυρώθηκαν.

 Συνολικά, υποβλήθηκαν στο Συνταγματικό Δικαστήριο 8 αιτήματα για μη δεσμευτικό δημοψήφισμα, εκ των οποίων τα 5 έγιναν δεκτά —όλα αφορούσαν μεταρρυθμίσεις στο δικαστικό σύστημα— και 3 απορρίφθηκαν: ένα που θα επέτρεπε τη νομιμοποίηση της χρήσης κάνναβης, άλλο που διευκόλυνε τη νομιμοποίηση της ευθανασίας και άλλο που επέτρεπε την αναγνώριση αστικής ευθύνης στους δικαστές για τις πράξεις τους. Το δημοψήφισμα θα υπερψηφίσει την κατάργηση πέντε κανονισμών, ο καθένας σε ξεχωριστό ψηφοδέλτιο: η κατάργηση του νόμου Severino: η ερώτηση προτείνει την κατάργηση του νομοθετικού διατάγματος Severino σχετικά με την αξιοπιστία, την αδυναμία επιλεξιμότητας και τον αυτόματο τερματισμό της θητείας των βουλευτών, των κυβερνητικών εκπροσώπων, των περιφερειακών συμβούλων, των δημάρχων και των τοπικών διοικητών σε περίπτωση καταδίκης. τα όρια της προληπτικής κράτησης: προτείνεται ο περιορισμός της προληπτικής κράτησης λόγω του κινδύνου «υποτροπής» μόνο στα σοβαρότερα εγκλήματα. ο διαχωρισμός των καθηκόντων των δικαστών: προτείνεται να εξαλειφθεί πλήρως η δυνατότητα οι δικαστές να περάσουν, κατά τη διάρκεια της σταδιοδρομίας τους, από το λειτούργημα της κατηγορίας σε αυτό του δικαστή και αντίστροφα. η ψήφος των δικηγόρων στα δικαστικά συμβούλια για την αξιολόγηση των δικαστών. τη μεταρρύθμιση του Ανώτατου Συμβουλίου της Δικαιοσύνης. Το δημοψήφισμα δεν πληρούσε την ελάχιστη ποσόστωση συμμετοχής του 50+1% και ως εκ τούτου δεν έδωσε έγκυρο αποτέλεσμα. Κάθε ένα από τα πέντε ερωτήματα συγκέντρωσε κατά προσέγγιση συμμετοχή της τάξης του 20,9%.
Πανελλήνιοι κολυμβητικοί αγώνες 1937

Οι Πανελλήνιοι Κολυμβητικοί αγώνες του 1937, έγιναν στις 11-12-14 Σεπτεμβρίου. Συμμετείχαν 125 κολυμβητές από 14 συλλόγους και 9 ομάδες υδατοσφαίρισης. Πολυνίκης Σύλλογος: Ολυμπιακός Σ.Φ.Π. Πρωταθλητής Γενικής Βαθμολογίας: Ολυμπιακός Σ.Φ.Π. Πρωταθλητής Υδατοσφαίρισης: Ν.Ο. Πατρών

 Ολυμπιακός Σ.Φ.Π. - Α.Ο Παλαιού Φαλήρου 4-0 (1-0 ημ.) Κ.Ο. Πειραιά - Ναυτικός Αθλητικός Σύνδεσμος 6-0 (3-0 ημ.) Ηρακλής Θεσσαλονίκης - Ν.Ο. Πειραιά 1-0 (1-0 ημ.) Ηρακλής Θεσσαλονίκης - Άρης Θεσσαλονίκης 3-0 (0-0 ημ.) Ν.Ο. Πατρών - Ολυμπιακός Σ.Φ.Π. 3-2 (1-2 ημ.) Ολυμπιακός Σ.Φ.Π. - Κ.Ο. Πειραιά (άνευ αγώνα) Τελικός Ν.Ο. Πατρών - Εθνικός Ο.Φ.Π.Φ. 3-2 (0-1 ημ.) Αρχείο Ελληνικής Κολυμβητικής Ομοσπονδίας Εφημερίδα "Αθλητισμός" Εφημερίδα "Ακρόπολις"
Πρωτάθλημα καλαθοσφαίρισης Α2 εθνικής κατηγορίας ανδρών 1989-1990

Το πρωτάθλημα της Α2΄ Εθνικής κατηγορίας μπάσκετ ανδρών της σεζόν 1989-90 διεξήχθη σε έναν όμιλο, με συμμετοχή 12 ομάδων. Πρωταθλητής αναδείχθηκε ο Α.Σ. Παπάγου, ο οποίος ανέβηκε στην Α1΄ μαζί με τον δευτεραθλητή Φίλιππο Θεσσαλονίκης. Επίσης, οι δυο ομάδες μετείχαν στα πλέι-οφ της Α1΄, για την έξοδο στο Κύπελλο Κόρατς, χωρίς επιτυχία.

 1 Η θέση κατάταξης στις περιπτώσεις ισοβαθμίας καθορίστηκε με βάση τα αποτελέσματα μεταξύ των ομάδων που ισοβάθμησαν. 2 Αγωνίστηκε στον Β΄ όμιλο των πλέι-οφ για την έξοδο στο Κύπελλο Κόρατς, με τις ομάδες της Α1΄: ΑΕΚ, Ολυμπιακό, Παγκράτι και τερμάτισε στην 4η θέση με 6 ήττες. 3 Αγωνίστηκε στον Α΄ όμιλο των πλέι-οφ για την έξοδο στο Κύπελλο Κόρατς, με τις ομάδες της Α1΄: ΠΑΟ, Απόλλωνα Πάτρας, Περιστέρι και τερμάτισε στην 4η θέση με 6 ήττες. Πρώτος σκόρερ: Οικονομίδης (Κομοτηνή): 552 πόντοι. "Ματιές στα σπορ", Ιανουάριος 1991.
Φερια δελ Σολ (Μέριδα)

Φερια δελ Σολ (Ελληνικά: Έκθεση του Ήλιου), ή Carnaval Taurino de America, (καρναβάλι με ταυρομαχίες της Αμερικής), είναι ένα διεθνές πολιτιστικό φεστιβάλ που πραγματοποιείται στην πόλη της Μέριδα το Φεβρουάριο κάθε έτους. Το φεστιβάλ Φερία διεξάγεται παράλληλα με τη γιορτή του καρναβαλιού. Το φεστιβάλ περιλαμβάνει διαγωνισμούς ταύρων, πολιτιστικές εκθέσεις, εμπορικές και ζωοτεχνικές εκθέσεις, συναυλίες, παρελάσεις, αθλητικές εκδηλώσεις και ένα διαγωνισμό ψηφοφορίας για την Λα Ρέινα Ντελ Σολ (Ελληνικά: Η βασίλισσα του Ήλιου).

 Στην πόλη της Μέριδα γιορτάζεται μια από τις αρχαιότερες εκδηλώσεις της Βενεζουέλας, αλλά στην "πόλη των Ιπποτών", στην οποία δεν οργανώνονταν εκδηλώσεις παρόμοιες με τις πόλεις του Σαν Κριστομπάλ (San Cristóbal), Μπαρκισιμέτο, Μαρακαΐμπο, Τάριμπα (Táriba), μια ομάδα ερασιτεχνών είχε την ιδέα να δημιουργήσει ένα Plaza de Toros, έτσι ώστε η Μέριδα να αποκτήσει εκδηλώσεις ταυρομαχιών και προστέθηκε στις σημαντικότερες εκθέσεις της χώρας. Οι πρώτες εκθέσεις, που διοργανώνονταν τις πρώτες ημέρες του Δεκεμβρίου, είχαν το χαρακτήρα του εορτασμού της "Άμωμης Σύλληψης" και γι' αυτό το λόγο οι εκδηλώσεις γίνονταν στις 9 και 10 Δεκεμβρίου. Για τις ταυρομαχίες κλήθηκαν γνωστοί ταυρομάχοι και μεταφέρθηκαν ταύροι από την Κολομβία. Στην πρώτη έκθεση έντονες βροχοπτώσεις εμπόδισαν την τελετή των εγκαινίων, η οποία έγινε σε δύο φάσεις, που έπρεπε να πραγματοποιηθούν τη δεύτερη ημέρα: η μία κατά τις πρωινές ώρες και η άλλη κατά το απόγευμα. Ήταν η πρώτη φορά που κάτι τέτοιο γινόταν στην ίδια πλατεία, την ίδια ημέρα στη Βενεζουέλα. Είχε προηγηθεί το Καράκας, στο οποίο πραγματοποιήθηκαν δύο γύροι την ίδια μέρα, αλλά σε δύο διαφορετικές πλατείες, στην "Circo Metropolitano»και το «Nuevo Circo", αλλά στην ίδια πλατεία, κατά τη διάρκεια της ίδιας ημέρας. Και αυτό είχε συμβεί για πρώτη φορά. Το 1968 δεν πραγματοποιήθηκε έκθεση αλλά η ταυρομαχία έγινε στις 13 Απριλίου 1968 καθώς συνέπεσε με το Μεγάλο Σάββατο. Τελικά, η έκθεση έγινε μια από τις σημαντικότερες της Βενεζουέλας και του κόσμου των ταυρομαχιών, ιδιαίτερα σε σύγκριση με την έκθεση "Άμωμος" που πραγματοποιήθηκε τα έτη 1990, 1991 και 1997 αλλά έτυχε μικρής αποδοχής. Guide EDT/Lonely Planet, Venezuela, EDT srl, 2007, ISBN 88-6040-157-7 (Ιταλικά) Susan Brushaber, Arnold Greenberg, Venezuela Alive, (Alive Guides Series, Hunter Travel Guides), Hunter Publishing, Inc, 1998 ISBN 1-55650-800-X (Αγγλικά) (Ισπανικά) Επίσημη Ιστοσελίδα της Φερια δελ Σολ (Ισπανικά) Δεύτερη επίσημη ιστοσελίδα της Φερια δελ Σολ
Μόντο

Το Μόντο είναι μια γαλλική δραματική ταινία που γυρίστηκε το 1995 σε σενάριο και σκηνοθεσία του Τόνι Γκάτλιφ. Η ταινία είναι βασισμένη στο ομώνυμο διήγημα του Ζαν Μαρί Γκιστάβ λε Κλεζιό και έκανε το ντεμπούτο της στην Ιαπωνία το 1995, κατά τη διάρκεια του φεστιβάλ γαλλόφωνου κινηματογράφου Unifrance και στη Γαλλία στις 17 Απριλίου 1996.

 Το αστέρι της ταινίας, ο Ovidiu Balan, ήταν 11 ετών όταν γυρίστηκε η ταινία. Είναι ένας Ρουμάνος τσιγγάνος που τέθηκε υπό την προστασία του σκηνοθέτη με τη βοήθεια της γαλλικής κυβέρνησης. Ο Γκάτλιφ δημιούργησε την ταινία με βάση το θέμα του «ανήσυχου και ελεύθερου» τσιγγάνου, σε αντίθεση με την έννοια των οικισμών που έχουν προταθεί στους τους πληθυσμούς των Σίντι και των Ρομά στην ΕΕ. Σε αντίθεση με παρόμοιες ταινίες με θέμα παιδιά του δρόμου, όπως οι Salaam Bombay ή Πισότε,το χαμίνι του Σάο Πάολο, αυτή η ταινία προοριζόταν για να γίνει ένα παραμύθι που αγγίζει τη ζωή περιθωριακών ανθρώπων σε μια κοινωνία γεμάτη προκαταλήψεις εναντίον των τσιγγάνων. Η ταινία ακολουθεί ένα ορφανό αγόρι που επιβιώνει στη Νίκαια ως αποτέλεσμα της καλοσύνης των ξένων και της ευφυΐας του. Μια μέρα, ο Μόντο (Ovidiu Balan) εμφανίζεται στους δρόμους της Νίκαιας. Δεν έχει οικογένεια, δεν έχει περιουσία, δεν έχει σχολική εκπαίδευση, αλλά μοιράζεται ένα λαμπερό χαμόγελο και την καλή του διάθεση. Νιώθει καλύτερα στα πάρκα, στα χωράφια και στις ακτές, ενώ η φασαρία της πόλης φαίνεται να τον κατακλύζει. Έχει καλό ένστικτο επιβίωσης, αποφεύγει την αστυνομία και απειλεί διάφορους ενήλικες σε αναζήτηση οικογένειας. Ovidiu Balan ως Μόντο Philippe Petit ως μάγος Pierrette Fesch ως Τι Σιν Τζέρι Σμιθ ως Ντάντι Schahla Aalam ως φίλος του μάγου Maurice Maurin ως ψαράς Catherine Brun ως σολίστ της εκκλησίας Ange Gobbi ως ταχυδρόμος Jean Ferrier ως αρχηγός της αστυνομίας Marcel Lemuet ως άνθρωπος των πουλιών Nadia Cutaia ως φουρνάρισσα Pierre Klouman ως άνθρωπος με ποπ κορν Η προηγούμενη ταινία του Γκάτλιφ Latcho Drom παρουσίαζε ένα ρομαντικό πορτρέτο της μουσικής και της κουλτούρας των τσιγγάνων. Ο σκηνοθέτης μοιράζεται την ίδια ευαισθησία στο λυρικό Mondo, προβάλλοντας μια θλιβερή εικόνα του παγκόσμιου απόκληρου, των ανεπιθύμητων στοιχείων της Γαλλίας. Το Mondo λέγεται ότι θυμίζει οπτικά μια από αυτές τις σπάνιες ημέρες, όταν ο κόσμος έλαμπε σαν να ήταν ολοκαίνουργιος, στους δρόμους και τις αποβάθρες της γαλλικής παράκτιας πόλης της Νίκαιας. Mondo στην IMDb
Ντάμα σπαθί (ταινία)

Το Ντάμα σπαθί είναι μια ελληνική δραματική ταινία του 1966 σε σκηνοθεσία Γιώργου Σκαλενάκη και σε σενάριο Γιάννη Τζιώτη. Πρωταγωνιστούν οι Έλενα Ναθαναήλ και Σπύρος Φωκάς. Η ταινία έχει επίκεντρο έναν νέο άντρα, που εμφανίζεται και διαταράσσει τις διακοπές ενός ζευγαριού και γίνεται καταλύτης για τις σχέσεις τους.

 Ο Βασίλης (Θόδωρος Ρουμπάνης), που είναι ναυτικός και σύζυγος της Έλενας (Έλενα Ναθαναήλ), ενός επιτυχημένου μοντέλου, επιστρέφει στην Ελλάδα από ένα του ταξίδι. Κατόπιν, σε μια προσπάθεια να ανανεώσει τη συζυγική του σχέση, πηγαίνει διακοπές με τη γυναίκα του στο Ναύπλιο, όπου εκείνη ερωτεύεται τον Αλέξανδρο (Σπύρος Φωκάς) έναν νεαρό υπάλληλο του ξενοδοχείου όπου διαμένουν, και το ανακοινώνει στον Βασίλη. Εκείνος, εξαγριωμένος, φεύγει από το Ναύπλιο και επιστρέφει στην Αθήνα, αφήνοντας τους δύο επίδοξους εραστές μόνους. Οι δυο τους ξεκινούν μια ερωτική σχέση, που συνεχίζεται και στην Αθήνα, όπου ο Αλέξανδρος ακολουθεί την Έλενα. Τη μουσική της ταινίας έχει γράψει ο Γιάννης Μαρκόπουλος. Η Ντάμα σπαθί κυκλοφόρησε για πρώτη φορά στις κινημαογραφικές αίθουσες στις 17 Σεπτεμβρίου 1966. Κόβοντας 149.477 εισιτήρια, κατατάχθηκε στην 42η θέση ανάμεσα σε 117 ταινίες της ίδιας σεζόν. Η ταινία συμμετείχε στο Φεστιβάλ Κινηματογράφου του Σικάγου το 1969, αλλά και στο Φεστιβάλ Κινηματογράφου Θεσσαλονίκης. Απέσπασε τρία βραβεία της Ένωσης Κινηματογραφικού Τύπου Αθηνών. Το 2007, η ταινία προβλήθηκε στο 48ο Φεστιβάλ Κινηματογράφου Θεσσαλονίκης στο πλαίσιο του αφιερώματος Σε σκοτεινούς δρόμους: Το φιλμ νουάρ στον ελληνικό κινηματογράφο.